Производството на домашно вино не е сложен процес, но въпреки това изисква да имате някои познания. Изключително важно е да имате всичко налице, преди да започнете с целия процес.
Според това какво количество вино възнамерявате да направите трябва да изберете обема на бидона. Също така той трябва да е изработен от качествен материал, за да се запази истинският вкус на виното.
Бидоните с широко гърло са за предпочитане, за да имате възможността по-лесно да разбърквате виното и впоследствие да го бутилирате.
Необходимо е и да имате захаромер, за да измерите захарността на гроздовия сок. Така ще можете да прецените колко захар или колко вода трябва да се добави.